ANM: Val de caniculă în ultimele zile din iulie. În august, temperaturile scad și vin ploile.
ANM a emis, luni, prognoza meteo pentru intervalul 26 iulie – 8 august. La mare, până în jurul datei de 3 august, vremea va fi călduroasă, local caniculară,. La munte, până pe 31 iulie, averse, pe arii în general restrânse, vor apărea mai ales în cursul după-amiezelor.
În următoarea săptămână, în România temperaturile vor fi caniculare, a anunțat Administrația Națională de Meteorologie (ANM). Apoi temperaturile scad și vin ploile.ANM a emis, luni, prognoza meteo pentru intervalul 26 iulie – 8 august.Cum va fi vremea în BanatVremea va fi caniculară în perioada 26 – 31 iulie, când media valorilor maxime se va situa între 35 și 39 de grade, iar minimele vor fi în jur de 20 de grade.Ulterior sunt prognozate maxime care la nivelul regiunii vor fi în medie de 30…33 de grade și minime, în general, de 16…18 grade. În prima săptămână de prognoza doar izolat vor fi posibile averse. Probabilitatea pentru averse va fi mai ridicată în perioada 1 – 3 august, dar și spre finalul intervalului (6 și 7 august).Cum va fi vremea în CrișanaVremea va fi caniculară în perioada 26 – 31 iulie, când media valorilor maxime se va situa între 35 și 38 de grade, iar minimele vor fi de 19…20 de grade. După acest interval este estimată o scădere a temperaturii aerului, astfel că, la nivelul regiunii până la finalul intervalului de prognoză vor fi maxime, în general, de 30…32 de grade și minime în medie de 16…17 grade.Averse pe arii mai extinse se întrevăd după 1 august. Până atunci instabilitatea se va manifesta mai ales în zonele submontane, dar numai izolat se vor semnala averse.Cum va fi vremea în TransilvaniaVremea se va încălzi, astfel că, în intervalul 27 – 31 iulie local va fi caniculă, cu o medie regională a temperaturilor maxime de 34 de grade și minime în creștere de la 14…15 grade în prima zi, până la o medie de 17…18 grade. După 1 august este prognozată o scădere treptată a temperaturii aerului, până la valori maxime de 29…30 de grade și minime ce vor reveni la o medie de 14 grade.Averse sunt prognozate în a doua jumătate a intervalului, dar pe arii mai extinse în perioada 1 – 4 august, când vor fi și cantități de apă mai însemnate. Până atunci instabilitatea se va manifesta pe alocuri în timpul după-amiezelor, în special în zonele submontane.Cum va fi vremea în MaramureșVremea va fi călduroasă în perioada 26 – 31 iulie, local caniculară în timpul după-amiezelor, cu o medie a temperaturilor maxime cuprinsă între 33 și 35 de grade, iar în timpul nopților vor fi minime în jur de 18 grade. Spre finalul săptămânii se va produce o răcorire a vremii, astfel că, pentru începutul lunii august, este prognozată o media regională a temperaturilor maxime de 28…29 de grade și minime, în general, de 14…15 grade.Averse sunt prognozate în a doua jumătate a intervalului, dar pe arii mai extinse în perioada 1 – 4 august, când vor fi și cantități de apă mai însemnate. Până atunci instabilitatea se va manifesta pe alocuri în timpul după-amiezelor, îndeosebi în zilele de 27 și 28 iulie.Cum va fi vremea în MoldovaVremea va deveni caniculară în cea mai mare parte a regiunii în perioada 27 – 31 iulie, când media valorilor maxime va fi de 34…35 de grade, iar minimele, în creștere de la 16 grade în prima noapte până spre 20 de grade. După acest interval este estimată o scădere a temperaturii aerului, astfel că, în prima săptămână de august sunt prognozate maxime, în medie de 28…30 de grade și minime în jur de 16 grade.Probabilitea pentru ploi va fi mai ridicată după 1 august. Până atunci instabilitatea se va manifesta în timpul după-amiezelor, dar numai pe arii restrânse îndeosebi în zonele de deal se vor semnala averse.Cum va fi vremea în DobrogeaPână în jurul datei de 3 august vremea va fi călduroasă, local caniculară în partea continentală a regiunii (în intervalul 28 iulie – 1 august), cu medii ale temperaturilor maxime cuprinse între 30 și 33 de grade și o medie a minimelor care va crește de la 18…19 grade, până în jurul valorii de 22 de grade.Apoi, media valorilor termice va fi în scădere ușoară spre 28…29 grade, la temperaturile diurne și până în jurul a 20 de grade, la cele nocturne. După data de 1 august, va crește probabilitatea de apariție a perioadelor cu instabilitate atmosferică și local a averselor.Cum va fi vremea în MunteniaPână în jurul datei de 2 august, vremea va fi caniculară în cea mai mare parte a regiunii, cu o medie a temperaturilor maxime care va crește de la valori în jurul a 33 de grade (în 26 iulie), până la valori de 36…38 de grade (în perioada 28 iulie – 2 august), iar cea a minimelor de la 16 grade, până spre medii de 20 de grade.Ulterior, valorile termice vor mai scădea ușor, dar vor caracteriza încă o vreme călduroasă, cu medii diurne de 31…33 de grade, în timp ce mediatemperaturilor nocturne va tinde spre 18 grade. După data de 1 august, va crește probabilitatea de apariție a perioadelor cu instabilitate atmosferică și local a averselor.Cum va fi vremea în OlteniaPrima săptămână va fi caracterizată de o vreme caniculară, cu o medie a temperaturilor maxime care va crește de la valori în jurul a 34 de grade (în 26 iulie), până la valori de 37…38 de grade (în perioada 28 iulie – 1 august), iar cea a minimelor de la 17 grade, până spre medii de 20…21 de grade.Ulterior, deși valorile termice vor scădea ușor, vremea se va menține călduroasă, cu medii diurne de 32…34 de grade, în timp ce media temperaturilor nocturne va tinde spre 18 grade. Probabilitatea de apariție locală a fenomenelor de instabilitate atmosferică și a averselor va fi în creștere după data de 1 august.Cum va fi vremea la muntePrima săptămână va fi caracterizată de o vreme caldă, cu o medie a temperaturilor maxime ce se va situa între 24 și 26 de grade, iar cea a minimelor în creștere de la 12 grade, până spre 15…16 grade. Ulterior, se va mai răcori, astfel media valorilor diurne se va situa în jurul a 20 de grade, iar cea a celor nocturne va tinde spre medii de 10…12 grade.Până pe 31 iulie, averse, pe arii în general restrânse, vor apărea mai ales în cursul după-amiezelor. Începând cu 1 august și până la finalul intervalului de prognoză, vremea va deveni instabilă și vor fi perioade cu manifestări specifice acesteia, implicit averse local însemnate cantitativ.